Na temelju članka 99. Zakona o odgoju i obrazovanju u osnovnoj i srednjoj školi (Narodne novine 87/08, 86/09, 92/10, 105/10 - ispravak, 90/11, 5/12, 16/12, 86/12, 126/12 - pročišćeni tekst, 94/13, 152/14, 7/17, 68/18, 98/19, 64/20 – Uredba 151/22, 155/23 i 156/23) Osnovna škola Jure Kaštelana objavljuje

# Javni poziv

**za zapošljavanje osobe/a za obavljanje poslova pomoćnika u nastavi u Osnovnoj školi Jure Kaštelana**

# POMOĆNIK U NASTAVI

Broj traženih osoba: 2 pomoćnika u nastavi

Vrsta zaposlenja: Na određeno, nepuno radno vrijeme, najdulje do kraja školske godine 2024./2025. Radno vrijeme: minimalno 20 sati tjedno, ovisno o broju sati određenih u rješenju o priznavanju prava na potporu za učenika

Način rada: 2 smjene

Naknada za prijevoz: u cijelosti

Mjesto rada: Osnovna škola Jure Kaštelana, Zagreb, Ul. Vladimira Ruždjaka 2a

# UVJETI:

1. završena najmanje razina obrazovanja 4.2. HKO-a
2. da protiv osobe nije pokrenut kazneni postupak
3. pomoćnik u nastavi ne smije biti roditelj/skrbnik niti drugi član uže obitelji učenika kojem/kojima se pruža potpora

Iznimno, na javni poziv može se prijaviti i osoba koja ne ispunjava uvjet završene najmanje razine obrazovanja 4.2 HKO-a, ali ispunjava uvjet da ima završenu najmanje razinu obrazovanja 4.1 HKO-a i završen program obrazovanja odraslih (osposobljavanja) za pomoćnika u nastavi, ali samo ako na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

# OPIS POSLOVA

**Pomoćnik u nastavi** je osoba koja pruža neposrednu potporu učeniku s teškoćama u razvoju tijekom odgojno-obrazovnog procesa. Potpora tijekom odgojno-obrazovnog procesa koju pruža pomoćnik u nastavi može obuhvatiti: potporu u komunikaciji i socijalnoj uključenosti, potporu u kretanju, pri uzimanju hrane i pića, u obavljanju higijenskih potreba, u obavljanju školskih aktivnosti i zadataka te suradnju s radnicima škole, kao i s vršnjacima učenika s teškoćama u razvoju u razredu, što podrazumijeva razmjenu informacija potrebnih za praćenje i unapređivanje rada s učenikom, a u svrhu izrade izvješća o posebnostima u radu s učenikom te plana rada pomoćnika u nastavi za sljedeću školsku godinu. Poslovi pomoćnika u nastavi određeni su Zakonom o osobnoj asistenciji i Pravilnikom o pomoćnicima u nastavi i stručnim komunikacijskim posrednicima.

.

# DODATNA ZNANJA I VJEŠTINE

Uvažavanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, sklonost individualnom i timskom radu, točnost u izvršavanju poslova, organiziranost i emocionalna stabilnost.

# POŽELJNO

* iskustvo u volontiranju
* iskustvo u neposrednom radu s djecom s teškoćama u razvoju
* završena edukacija za posao pomoćnika u nastavi u minimalnom trajanju od 20 sati

Odabir će se izvršiti uz pomoć stručnih metoda procjene kompetencija i osobina podnositelja zahtjeva.

Sukladno članku 13. stavku 3. Zakona o ravnopravnosti spolova (Narodne novine, broj 82/08. i 69/17.) na javni poziv se mogu javiti osobe oba spola. Izrazi koji se koriste u Javnom pozivu, a imaju rodno značenje koriste se neutralno i odnose se jednako na muške i na ženske osobe.

Kandidat je prilikom prijavljivanja dužan dostaviti sljedeće dokumente:

* **zamolbu za posao** (vlastoručno potpisanu, navesti datum i mjesto rođenja, adresu stanovanja, broj mobitela i adresu elektroničke pošte)
* **životopis** (ukoliko postoji iskustvo u volonterskom radu potrebno je navesti: naziv institucije/udruge/tvrtke gdje je ono ostvareno, njegovo trajanje ili navesti iskustvo u radu s djecom, poznavanje stranog/ih jezika i sl.),
* **dokaz o odgovarajućem stupnju obrazovanja** (presliku diplome ili potvrdu o stečenoj stručnoj spremi),
* **dokaz nadležnog suda da se protiv kandidata ne vodi kazneni postupak** za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od 6 mjeseci od dana objave Javnog poziva),
* **uvjerenje** o položenoj edukaciji za posao pomoćnika u nastavi (ako je osoba posjeduje).

Osobe koje ostvaruju pravo prednosti prilikom zapošljavanja prema posebnim propisima, dužne su u prijavi na javni poziv pozvati se na to pravo te priložiti svu propisanu dokumentaciju prema posebnom zakonu, te imaju prednost u odnosu na ostale kandidate samo pod jednakim uvjetima.

Osoba koja može ostvariti pravo prednosti:

* sukladno čl. 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19 i 84/21), uz prijavu na Javni poziv dužna je priložiti osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: Informacije o dokazima potrebnim za ostvarivanje prava prednosti pri zapošljavanju nalaze se na poveznici: [https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%2](https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%252) [0DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf)

[.pdf.](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf)

* sukladno čl. 47.-50. Zakona o civilnim stradalnicima iz Domovinskog rata (Narodne novine, broj 84/21), uz prijavu na Javni poziv dužna je priložiti osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: [https://branitelji.gov.hr/UserDocsImages//dokumenti/Nikola//popis%20dokaza%20za%20ostvariv](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf) [anje%20prava%20prednosti%20pri%20zapo%C5%A1ljavanju-](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

[%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

* sukladno čl. 48.f Zakona o zaštiti vojnih i civilnih invalida rata (Narodne novine, broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), uz prijavu na Javni poziv dužna je priložiti osim dokaza o ispunjavanju traženih uvjeta, kao i rješenje, odnosno potvrdu iz koje je vidljivo takvo pravo te dokaz o tome na koji način je prestao radni odnos kod prijašnjeg poslodavca;
* sukladno čl. 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18 i 32/20), uz prijavu na Javni poziv dužna je osim dokaza o ispunjavanju traženih uvjeta, priložiti dokaz o utvrđenom statusu osobe invaliditetom, te dokaz o tome na koji način je prestao radni odnos kod prijašnjeg poslodavca.

Sukladno odredbama Uredbe (EU) 2016/679 Europskog parlamenta i Vijeća od 27. travnja 2016. godine te Zakona o provedbi Opće uredbe o zaštiti podataka (Narodne novine, broj 42/18) prijavom na Javni poziv smatra se da je kandidat dao privolu za obradu svih podataka iz priložene dokumentacije, a koja će se obrađivati isključivo u svrhu provođenja selekcijskog postupka.

# Pisane prijave s dokazima o ispunjavanju uvjeta iz Javnog poziva podnose se od 29.10.2024. godine

**poštom na adresu škole Osnovna škola Jure Kaštelana, Zagreb, Ul. Vladimira Ruždjaka 2a ili putem elektroničke pošte** ured@os-jkastelana-zg.skole.hr

**Nepravodobne nepotpune prijave neće se razmatrati.**

Osoba koja ne podnese pravodobnu i/ili urednu prijavu ili za koju se utvrdi da ne ispunjava formalne uvjete iz Javnog poziva, neće se smatrati kandidatom prijavljenim na Javni poziv. Urednom prijavom smatra se prijava koja sadržava sve podatke i priloge navedene u Javnom pozivu.

Javni poziv bit će objavljen 29.10.2024.godine na mrežnoj stranici Hrvatskog zavoda za zapošljavanje i otvoren do 6.11.2024.

# Radni odnos sa školom zasnovat će se nakon provedenog postupka selekcije kandidata.

S kandidatom izabranim za pomoćnika u nastavi, OŠ Jure Kaštelana sklopit će pisani ugovor o radu u kojemu će biti utvrđeni poslovi, trajanje, tjedno zaduženje te međusobna prava, obveze i odgovornosti ugovornih strana.

# RAVNATELJ

# Krešimir Supanc, prof.